قولي السلام عليكم ورحمة الله وبركاته. اهلا بحضراتكم في المقطع رقم تمنمية وستين من مقاطع حظر التجول والحلقة السابعة والاربعون من حلقات تدبر سورة النساء قلنا في الحلقة الماضية اننا هنجد احيانا القرآن الكريم
بيقول ولله ما في السماوات والارض واحيانا ولله ما في السماوات وما في الارض فيؤكد على مسألة الارض كمان فيحط لها ما ما في السماوات والارض نفس المعنى بتاع ما في السماوات وما في الارض. لكن في توكيد هنا في تأكيد على مسألة والارض كمان يعني
وقلنا نتدبرها وتقولوا لنا رأيكم فيها. والناس كتبت طبعا الحمد لله كلام كويس جدا لما نجمع السياقات اللي وردت فيها ونقارنها هنجد ولله ما في السماوات والارض بتذكر عادة للدلالة على ملك الله للسموات والارض بشكل عام
ولكن ولله ما في السماوات وما في الارض فيها تأكيد على ملك الله لكل ما في الارض ايضا كما انه ملك لكل ما في السماء او مالك كل ما في السماء
لزلك دايما هتجدوها في سياق الكلام عن الامور الدنيوية. والامور الارضية وعن الانسان وعن اعمال الانسان اللي في الدنيا بينما التعبير اللي ما فيش فيه تأكيد قبل الارض ما يعني ولله ما في السماوات والارض
هتجدوه عادة بيجي في سياق الكلام عن الامور السماوية والوحي وانزال الكتب وهكزا خلاص؟ روحوا بقى بالكلمتين اللي قلته لكم دول وهم في دماغكم كده شوفوا السياقات دية وردت دايما ده بيجي في اي سياق هذا التعبير وفي اي سياق هذا التعبير. وعلى فكرة احنا بكرة عندنا ايتين فيهم عايرت فيهم ولله ما في السماوات وما في الارض
مرتين اقرا بقى معي الاية مية سبعة وعشرين اعوذ بالله السميع العليم من الشيطان الرجيم ويستفتونك في النساء قل الله يفتيكم فيهن وما يتلى عليكم في الكتاب في يتامى النساء اللاتي لا تؤتونهن ما
كتب لهن اللاتي لا تؤتونهن ما كتب لهن وترغبون ان تنكحوهن والمستضعفين من الولدان وان تقوموا لليتامى بالقسط وما تفعلوا من خير فان الله كان به عليما. حلو اوي يستفتونك
يعني بيطلبوا منك الفتوى. انك تفتيهم يبين لهم الصح من الغلط في امور النساء وسبحان الله كلمة يتامى النساء رجعتنا لايه بص كده اهو الاية بتقول ويستفتونك في النساء قل الله يفتيكم فيهن وما يتلى عليكم في الكتاب
ابي في يتامى النساء يتامى النساء دي رجعتني لايه ؟ تلاتة هي تلاتة اللي فيها ذكر اليتيمة وان خفتم الا تقسطوا في اليتامى فانكحوا ما طاب لكم من النساء صح
يبقى بص بقى الجمال بص الجمال ده ربنا بدأ السورة بذكر احكام تخص حقوق الضعفاء والمظلومين في الجاهلية. بالتحديد. اليتامى النساء وكانوا بيظلموا في الميراث وفي المهور وفي حقوقهم عموما
فربنا ذكر احكام كثيرة تخصهم مواريث وحاجات كده. هم ثم توعد بالنار الظالمين اللي هيظلموهم ووعد بالجنة المتقين العادلين اللي هيرعوهم حلو؟ طيب ثم رجع جاب لنا سبب ذكر هذه الاحكام بقى دلوقتي وبين لنا
ان الصحابة هم اللي سألوا وهم اللي طلبوا الفتوى ويستفتونك في النساء فالاية دي لو انت عاوز تحطها في اول الصورة هتتحط في اول الصورة وتمشي بمنتهى الوضوح موضحة ان الصحابة سألوا عن وضع النساء
فربنا اداهم كل الاحكام اللي جت في اول السورة دي وان الاحكام اللي جت في اول السورة دي كلها دي اجابة على سؤال الصحابة يستفتونك يستفتونك على فكرة يستفتونك جت جت مرتين في القرآن الكريم. والاتنين
في سورة النساء لكن فيه خمستاشر مرة جت يسألونك هنتكلم في ده بعد اخر الحلقة خالص هتكلم في الحتة دي معكم طب ما دي حاجة غريبة انتم ليه بتسألوا في امور ربنا ما اتكلمش فيها
ليه بتفتحوا على نفسكم فتحة؟ ما تخليكم ساكتين طالما ربنا ما الزمكمش بحاجة لأ ده دليل على مدى التقوى اللي عند الصحابة الصحابة عندهم تقوى خايفين يكونوا بيعملوا اي حاجة تغضب ربنا
فكانوا يسألوا عن اي شيء بيحييك في صدرهم يبقى ويستفتونك في النساء. دليل على ان الرجال المسلمين بين الصحابة كان عندهم شعور بان حال النساء في الجاهلية مش صح وانهم كانوا مظلومين
وكانوا يريدوا اللي طالب بحقوق النساء هم الرجال رجال الصحابة. يريدوا شرع الله في هذا الامر عشان لا يأتي احد منهم يوم القيامة ظالم يبقى تحرير المرأة في عصر الرسالة جاء بطلب من الرجال
ده اللي التقوى بتعمله ان كل واحد يفكر في مصلحة الاخر مش مصلحة نفسه يفكر يفكر في حقوق الاخر اللي هي واجباته ناحيته تمام علشان لا يسأل عن حقوق احد عنده يوم القيامة
اقرأ بقى معي كده شوفوا يا جماعة التفكر والتدبر ده من اروع ما يمكن. لانه بيوضح لك امور وابعاد يعني كل اية لها ابعاد كثيرة جدا بالزات من ناحية الشعور والمشاعر. يعني كلمة ويستفتونك في النساء مش لازم تعدي عليكم ابدا. لازم تقفوا عندها لازم تفكروا عندها
اقروا معي ما انا هحاول اهدى شوية انا قلت هتكلم النهاردة زي البريطانيين من اولها دخلت مصري ويستفتونك في النساء. قل الله يفتيكم فيهن وما يتلى عليكم في الكتاب في يتامى النساء اللاتي لا تؤتونهن ما كتب لهن وترغبون ان تنكحوهن. في الجاهلية كان لما
راجل يموت بيجي حليفه يعني صديقه المقرب انا هكلمناكم عن موضوع التحالفات اللي كانت بتحصل وان الراجل يحط ايده في ايد الراجل ويقول له انا دمي دمك وعيلتي عيلتك وآآ عقلي عقلك يعني
انا اعقلك وانت تعقلني. يعني لو انا عملت مشكلة وهيتطلب مني آآ آآ دية او تعويض انت هتخش تسد بفلوسك وانا اخش اسد عندك كان بيتعمل كده نوع من انواع الموالاة اسمها الموالاة
ففي الجهرية لما واحد من دول كان يموت ييجي الولي بتاعه اللي هو عنده موالاة معه حليفه ياخد باله من عياله من ضمن عياله بنته اليتيمة اللي عندها فلوس هتقول لي ما هم ما كانوش بيورسوا النساء يقول لك لأ. ما في بقى البنت اللي كان ابوها يحبها دلوعة ابوها كان بيوصلها
ثروة بيوصي لها بشيء مش كل البنات ما كانوش بيورسوا يعني بس كان الامر متروك لايه؟ لمزاجه الايه؟ الاب يعني فييجي صديقه اللي هو حليفه ده لما البنت تكبر وتبلغ
ويشعر ان هيجي لها عريس ويتجوزها من جواه هو طمعان في الفلوس البنت كبرت ولو اتجوزت وتركت البيت هتاخد مالها اللي هو بيرعاه والمالها بتاع مالها مختلط بماله ما احنا قلنا معزم الناس دي كان عندها الاموال
بتاعتها في شكل آآ جمال او آآ او آآ آآ خرفان وقطيع من الحاجات دي فهو عنده عندها خرفان ومعروف بس النسبة كم الى كم وخلاص عنده جمال وهي عندها جمال معروف النسبة لكن كله مختلط فعشان ييجي بقى حد
ياخد البنت بسروتها دية مشكلة بالنسبة له هو عينه على ايه؟ عينه على الفلوس ومش عاوز يرجع المال هيعرض ان هو يتزوجها المفروض ان هو الولي بتاعها. يعني لما يتقدم لها عريس يجلس معه
ويشوف مناسب ولا مش مناسب ويعمل له كده انترفيو وهيديها مهر قد ايه ويجيب لها حقها منه عشان ما فيش راجل ييجي يضحك عليها يرعى مصالحها هو الولي. طب ازاي يبقى هو نفسه العريس؟ وهو الولي في نفس الوقت ده تضارب مصالح. مش في مصلحة البنت. مش في مصلحة البنت
الولي بتاعها يبقى هو عريسها هتنزل الاية تلاتة في سورة النساء وان خفتم الا تقسطوا في اليتامى فانكحوا ما طاب لكم من النساء ما حبكش البنت دي بالزات الستات كتير
مثنى وثلاثة ورباع رح اتجوز اتنين تلاتة اربعة بس ابعد عن اليتيمة اللي انت مؤتمن عليها دي فان خفتم الا تعدلوا فواحدة او ما ملكت ايمانكم ذلك ادنى الا تعولوا. طب احنا اتكلمنا خلاص بقى في الموضوع ده واتكلمنا في التعدد والشرط هو العدل
وكل ده. خلاص ولما اتوقعتوش انكم هتعدلوه يبقى واحدة بس والكلام ده كله واتكلمنا برضو انه لو هو عاوز يتزوجها هيبقى مهر المثل مهر المثل يعني معروف البنت اللي زي ديه بتتجوز وبيدفع لها مهر كم في المجتمع هو ده اللي هيدفعه. طالما ان هي ما لهاش ولي
كل كل ده احنا مش هنعيده تاني بقى نرجع بقى دلوقتي للاية بتاعتنا مية سبعة وعشرين تاني ويستفتونك في النساء قل الله يفتيكم فيهن وما يتلى عليكم في الكتاب في يتامى النساء اللاتي لا تؤتونهن
ما كتب لهن وترغبون ان تنكحوهن ربنا افتاكم في النساء اليتيمات الغلابة اللي عاوزين تتجوزوهم يا رجالة ما ده اللي كان بيحصل في الجاهلية. وده اللي الصحابة ما كانش عاجبهم
خلي بالكم لكن عايزين تشريع ينهي الكلام ده عشان ما حدش يفكر ان ده يرجع تاني الكلام ده يبقى ده كان بيحدس هنا في الجاهلية. والصحابة ارادوا التشريع ده. اه
اللي عايز يرجع للقصة دي بتاعة مهر المثل وبتاع يا جماعة يرجع للحلقات الاولى للصورة. عشان بس ما نعيدش كله تاني. طيب فربنا بيقول ربنا افتاكم في اليتامى والاولاد الضعاف اللي انتم بترعوا اموالهم. وافتاكم في النساء. فتخيل بقى يتامى النساء
يعني ده ضعف مركب وقال لكم ازاي اليتامى هتردوا لهم اموالهم؟ ومتى ترد اموالهم؟ وطريقة اختبار النضج العقلي بتاعهم عشان ما حدش ينصر عليهم بمجرد ان هم لما يكبروا يبلغوا تديهم فلوسهم ما حدش يروح ينصب عليهم. فكل ده ربنا احنا شرحنا الكلام ده قبل كده
والمستضعفين من الولدان وان تقوموا لليتامى بالقسط وما تفعلوا من خير فان الله كان به عليما هذا الخير الايتام ده خير كبير جدا. ربنا هو اللي عالم به وما تفعلوا من خير فان الله كان به عليما
لما موزف عندي في الشركة نعمل شغلانة احتراف ويعملها كويس اقول له انا عارف انت تعبت قد ايه واسكت يعني مش هقول لك مكافأتك هتبقى عاملة ازاي. يعني هخليها مفاجأة. هتركك تتخيل. ما ينفعش بعد كده ادي له مكافأة صغيرة
ده دليل ان المكافأة هتبقى غير متوقعة غير معتادة عشان كده انا خبيتها ولم اذكرها يبقى لما ربنا يقول وما تفعلوا من خير فان الله كان به عليما. ده وعد
وعد وكناية عن عظم الثواب. ده وعد بثواب عظيم اقرا بقى من مية تمانية وعشرين لمية وتلاتين وان امرأة خافت من بعد وانا اسف. دايما باغلط في الايات عشان حفزتها غلط وانا صغير. وان امرأة خافت من بعلها
نشوزا او اعراضا فلا جناح عليهما ان يصلحا بينهما صلحا. والصلح خير واحضرت انفس الشح وان تحسنوا وتتقوا فان الله كان بما تعملون خبيرا ولن تستطيعوا ان تعدلوا بين النساء ولو حرصتم فلا تميلوا كل الميل فتذروها
المعلقة وان تصلحوا وتتقوا فان الله كان غفورا رحيما وان يتفرقا يغني الله كلا من سعته. وكان الله واسعا حكيما تعالوا نشوف مية تمانية وعشرين. يا جماعة عشان كده بنقول
الحفظ ييجي على نضافة بعد ما الناس تتعلم التلاوة صح تحفز صح لكن اللي بيحفز غلط من صغره يعني بيبقى صعب انه يصلح وان امرأة خافت من بعلها نشوزا او اعراضا فلا جناح عليهما ان يصلحا بينهما صلحا
صلح خير. طيب ايه يا جماعة الناس بتتزوج وبعد فترة بتتغير الزوج بيتغير الزوجة بتتغير الطباع بتتغير الحالة المادية بتتغير. الحالة الجسمانية بتتغير في اللي بيتخن خمسين كيلو وحاجات كده. والحالة النفسية بتتغير
فالاسباب اللي من اجلها تزوجوا بعض وهم صغيرين عندهم عشرين واتنين وعشرين وخمسة وعشرين دقيقة بتتغير عند النساء وعند الرجال فالاسباب بتذهب اللي هم متجوزين عشانها اصلا وبيحصل ما نسميه بقى ازمة منتصف العمر
بيحصل عند النساء قرب الاربعين تلات اربع سنين. بتحصل عند الرجالة قرب الخمسين. تلات اربع سنين وبينتج عن كده طلاق وهدم بيوت الاسلام دين واقعي جدا وبيراعي هذه التغيرات وان كان الطلاق جائز الا ان الاسلام لا يدعو الناس للتسرع في اللجوء الى الطلاق الا بعد
بعد استنفاذ كل المحاولات للحفاظ على البيت لذلك شفنا حالة النشوز في الاية اربعة وتلاتين ازا كان سيصدر من المرأة وربنا قال للرجال كيف يتعاملوا مع هذا الوضع بطريقة تجعل الطلاق هو اخر ملجأ
وجبنا معنى النشوز من الاية مية سبعة وعشرين احنا في وهكزا مية تمانية وعشرين الف ما يحدث كثيرا بقى. بس انا برضه مش عايز ارجع واعيد تاني كلام قلناه قبل كده
ما يحدث كثيرا بقى هو ان الراجل بينشذ بعد فترة من الزواج بيفتر بيتغير بيبدأ يرغب في الارتباط بامرأة اخرى فلو تزوجها قد ينشز. يعني يميل اليها اكثر من الاولى
يميل اليها في النفقة اكثر. يميل اليها في المبيت عندها اكثر. يميل اليها في تمضية الوقت معها اكثر. يميل اليها في القيام بواجباتي الزوجية اكثر هنا بتحصل مشكلة وهي ان الشرط اللي اشترطه ربنا للتعدد هو العدل بين الزوجات والا يبقى واحدة بس. اهي الاية تلاتة
وان خفتم الا تقسطوا في اليتامى فانكحوا ما طاب لكم من النساء مثنى وثلاث ورباع فان خفتم الا تعدلوا فوائد واحدة او ما ملكت ايمانكم في ناس فاهمين فواحدة يعني خلاص يبقى خليك بالاولى. لأ ما هو ممكن برضو فواحدة عنده انه يطلق الاولى والتانية تبقى هي الواحدة
هنا الراجل سيخشى انه لا يعدل ويأتي يوم القيامة شق مائل لان ده ورد في حديث اللي جاي يوم القيامة لم يعدل بين زوجتيه الشق بيبقى مائل او بين زوجته شقه بيبقى مائل. هيحاسب على عدم العدل بين زوجاته. فهيفكر في ايه الراجل انه يطلق الاولى بقى خلاص
اضمن له الطلاق اولا جائز مش معصية في نفس الوقت مع واحدة بس ما فيش خوف من انه يلاقي وزر على عدم العدل يوم القيامة فيبقى الاضمن اضمن سيناريو بالنسبة له انه يطلقها
او يتركها وخلاص يبقى معه واحدة بس فعشان الاسلام يتفادى هذا الشكل في التفكير الاسلام بيخاطب هنا المرأة ويخاطب الرجل بيقول للمرأة الاولى لو عاوزة تستمري في هذا الزواج تستطيعي ان تدخلي في
اتفاق جديد مفاوضات جديدة مع الراجل تعيدوا انتم الاتنين الاتفاق بطريقة لا تجعله يختار الطلاق وممكن ببعض المرونة منك تبقي على هذا الزواج وده مش حرام وتقدري تعملي كده ثم خاطب الرجل وقال له وانت ربنا مش هيحاسبك على شيء مش في استطاعتك
الامور المادية فقط من ناحية الانفاق والمبيت والكلام ده يعني حتى لو مش بالعدل طالما بالتراضي بينك وبين زوجتك الاولانية وفيه شروط جديدة هي موافقة عليها ربنا هيقبل زلك. خلاص
طيب فالايات هنا بتدور حوله جواز انه يجوز اعادة التفاهم بعد فترة من الزواج حول شروط الحياة وشروط الزواج في زل وجود طرف تالت اللي هو زوجة ايطالية ده كله للحفاز على البيت
وما فيش حد بيجبر فيجوز اعادة الاتفاق على شروط جديدة بعد عشرين تلاتين سنة. عايشين بشروط معينة اه لكنها مش مقدسة. وان كانت هي الاصل لكن طالما الناس تغيرت من ناحية بعض
واصبح هدم البيت وارد ربنا هنا بيجيز للمرأة ويجيز للرجل انهم يقعدوا يعيدوا الاتفاق تاني للابقاء على البيت ممكن الزوجة تقول له بص ما تطلقنيش خليني على زمتك انا هخفف عنك بعض الاعباء من ناحيتي
ساسقط عنك مسلا المؤخر اللي عليك باقي المهر اللي انت ما دفعتوش او مسلا لن اتمسك بحقي كله في القسم القسم يعني ان كل حاجة تبقى بالنص بيني وبين الجديدة. يعني مش لازم تمضي آآ نص الاسبوع هنا ونص اسبوع هنا انا شخصيا يكفيني اشوفك مرتين في الاسبوع بس
ممكن مش محتاجة التلات تلاف جنيه بتوع مصروف البيت انا يكفيني الف وخمسمية بس. فممكن تبقى فليكسبل بقى شوية عشان لو ده لو ازا ارادت انها ايه ان هذا الامر يستمر
اقرا بقى الاية مية سبعة وعشرين وان امرأة خافت وان امرأة خافت من بعلها نشوزا او اعراضا فلا جناح عليهما ان يصلحا بينهما صلحا والصلح خير. اولا البعل امرأة خافت من بعلها البعل هو الزوج الذي دخل بزوجته
لكن الزوج الذي لم يدخل وكاتب كتابه بس ما اسموش بعل والدليل سورة البقرة ميتين تمانية وعشرين وبعولتهن احق بردهن في ذلك ان ارادوا اصلاحا. يعني الازواج اللي بيطلقوا من حقهم يرجعوا زوجاتهم لعصمتهم في فترة العدة. ده الازواج اللي دخلوا بزوجاتهم لماكن الزوج
اللي كتب كتابه بس وبعدين طلق في كتب الكتاب مش من حقه يرجع. خلاص عايزة ترجع عشان ترجع تاني لازم اتفاق جديد لازم عقد جديد لازم توافق من اول وجديد ولازم مهر جديد. كل حاجة من ايه؟ كل حاجة جديد في جديد. طيب
وان امرأة خافت من بعلها نشوزا او اعراضا خافت يعني توقعت نشوز انه يميل لاخرى ويميلها اعراضا انه يعرض عنها ويترك البيت خلاص هيترك فلا جناح عليهما اي يصلح بينهما صلحا
والجمهور قرأ ان يصالح بينهما صلحا يعني ورش يقرأ اي اصطلح الجمهور كله يعني ستة من العشرة يعني هم الاتنين يجوز يقعدوا يتفاهموا حول شروط جديدة يعيشوا بها صلحا ويتصالحا
معناها مش ان مسلا آآ آآ اتنين متخاصمين يقوموا يحضروا بعض ويعيطوا لأ ده مش معناه صلح. الصلح يعني اتفاق اتفاق جديد بشروط جديدة اما اقول انا اتصالحت مع جاري على قطعة الارض اللي بينا يعني اتفقنا على شروط بتزيل الشد والجزب اللي بينا
ادنى شروط للصلح. فالصلح ده عبارة عن عقد بل ربنا بيشجعنا على هذا الخيار وبيقول والصلح خير. احسن من الطلاق ربنا يكره جدا انه يشوف بيوت بتتهدم وزي ما خاطب المرأة وقال لها خليكي مرنة عشان البيت يستمر. خاطب الرجل وقال له
ما تبقاش بقى متهور وتهد البيت. لو كان خوفك من الحساب يوم القيامة انك مش هتقدر مش هتقدر تعدل بينهم وخايف انك تحاسب على الظلم فربك عالم بالطبيعة البشرية ديا وبص
ولن تستطيعوا ان تعدلوا بين النساء ولو حرصتم. ربك عالم بهذه الطبيعة. مش هتقدر تتعادل في امور معينة قلبية فكون بقى ان ربك لا يظلم فتيل ونقير انت مش مطالب بكده
انت اللي مطالب به العدل فيما تملك الامور المادية ولو انت هتقعد مع الاولانية وهتعيدوا الحسابات تاني وتعيدوا الشروط تاني مطالب انك تلتزم بالشروط اللي هتقولها لك لكن قلبك ونفسك بتميل للاتنين زي بعض لأ ده انت مش هتحاسب عليها
ليك خلي بالك بقى مهم قوي يا جماعة عشان ناس كتير مش فاهمة الحتة دي حتى لو انت بتميل لواحدة اكثر من واحدة لا تظهر هذا الميل كان النبي صلى الله عليه وسلم يقول اللهم هذا قسمي مش قسمي قسمي يعني القسم بتاعي فيما املك وانت اعلم بما لا
املك ربنا قال فلا تميلوا كل الميل فتذروها كالمعلقة. وان تصلحوا وتتقوا فان الله كان غفارا الرحيمة يبقى ولن تستطيعوا ان تعدلوا بين النساء ولو حرصتم. في حاجات قلبية مش هتقدروا تعدلوا فيها. لكن ما تروحش تزهروا هزا الكلام
ما تروحش تظهر بالنسبة للامور المادية قالت انت ملتزمين بها خلاص لكن ما تبقاش الجديد عمال طول النهار تقول لها شعر وتسمعها اغاني وبتاع والتانية ما بتكلمهاش وما بتبصلهاش لأ
فلا تميلوا كل الميل فتذروها كالمعلقة لا هي اسمها متجوزة ولا هي اسمها مطلقة. لأ. لازم تدرب نفسك على الاحسان. وعلى الكلام الحلو خلاص معقول خلاص هي تخنت خمسين كيلو. ومش عارفة تخسهم. مش كل ما تروح عندها بقى تعاملها معاملة سيئة وما تعبرهاش. لأ ده برضه ده عشرة عمر
وام ولادك يعني الاسلام هنا بيدخل العامل ده ضروري. وان تصلحوا وتتقوا فان الله انا غفورا رحيما وان تصلحوا وتتقوا انك تصلح ما بينك وبين زوجتك الاولى ده من التقوى. انت تتقي الله فيها. يعني ربنا بيقول له ده انت تتقي الله في زوجتك
وده يؤدي الى انك ها تنال المغفرة والرحمة من الله. عايز اكتر من كده ايه؟ فان الله كان غفورا رحيما. لما انت تصلح الامور بينك وبين زوجتك وتتقي الله فيها
هنا في قصة مشهورة ذكرها الزمخشري الكشاف الشاف ده على فكرة من افضل كان الشيخ بتاعي دايما يقول الشيخ عبدالستار فتح الله انه لو نزعت منه الاعتزاليات لسارة افضل تفسير
بصراحة مش عارف كده ليه اوي يعني بس يعني هو هو التفسير كويس التفسير لغوي يعني فهنا الكشاف بيزكر اه ان في راجل من الخوارج دميم جدا وشكله وحش اوي
وزوجته كانت جميلة جدا فنظرت اليه يوما ثم قالت الحمد لله قال مالك فقالت حمدت الله على اني واياك من اهل الجنة ليه متأكدة كده قالت له لانك رزقت مثلي فشكرت
وانا رزقت مثلك فصبرت وقد وعد الله بالجنة عباده الشاكرين والصابرين. طبعا هو مش صح انها تقول له كده في وشه كده. لكن بالطريقة دي يا جماعة الناس كانت عايشة راضية
انظر دايما للجانب الايجابي في كل شيء لو زوجك او زوجتك فيها شيء سيء استحمل وتذكر ثواب الصبر لو زوجك او زوجتك فيها شيء جيد. اشكر ربنا وتذكر ثواب الشكر
فربنا بيحذر هنا بقى الانفس الشح التي تبخل لا هي بتشكر ولا هي بتصبر ولا هي عندها اي مرونة للابقاء على البيوت ها واحضرت الانفس الشح هنجيب الاية اخر الاية مية تمانية وعشرين
واحضرت الانفس الشح وان تحسنوا وتتقوا فان الله كان بما تعملون خبيرا دايما ربنا يحث الانسان على الاحسان الاحسان الى الناس وان الناس تتقي الله في التعامل مع بعضها. وان تحسنوا الى بعض وتتقوا تتقوا الله في بعض في تعاملاتكم مع بعض
فان الله كان بما تعملون خبيرا صحيح ان الاسلام اجاز الطلاق. لكنه لان ده لان الطلاق ممكن ينهي مشاكل كبيرة لكن دايما الاسلام يجعل الناس تتفاداه فجعل حتى ان بعد الطلاق يجوز الرجوع في الطلاق. يجوز يعني يعود الزواج بنفس العقد ونفس المرض
طالما في فترة العدة مرتين وبعد الطلاق التالت يحرموا على بعض الا بقى لو هي تزوجت من واحد تاني وحصل له حاجة ولا طلقها بعد مدة فده عشان الزوج اللي بيتسرع في الطلاق يتربى وياخد درس
ما يتلاعبش بالكلمة دي. وحتى كمان بعد الطلاق ربنا جعل امر الاولاد اللي بينهم بالتشاور بينهم حتى في الامور البسيطة اللي زي فطام الرضيع. ربنا قال في الاية في سورة البقرة
البقرة متين تلاتة وتلاتين فان اراد فصالا يعني فطام ان الطفل يبطل يرضع ويبدأ ياكل. فان اراد اراد مين؟ المطلق والمطلقة ده ده مش الزوجين لما ترجع للسياق هتجد ده واحد ومراته طلقوا بعض طلقوا. فربنا بيقول فان ارادا لازم الاب والام يتفقوا
فصالا عن تراض منهما وتشاور فلا جناح عليهما. ايه ده! هم هيقعدوا ويتفاهموا مع بعض مع بعض وكلمة حلوة من هنا وكلمة حلوة من هنا والماية ترجع لمجاريها؟ ايوة طبعا
ده في طفل حرام خسارة وكمان طفل صغير لسه بيرضع! لا لا لأ القرآن عايز يرجعهم لبعض فدايما القرآن يعطي كل الفرص الممكنة لعدم هدم البيوت بس خلاص لو الخلاف كبير
والتغير اللي حصل منهم بقى في الفترة دي الشديد وبعض الناس كانت اصلا مستحملة لغاية ما الاولاد يكبروا لكن الرغبة في الاستمرار خلاص مش موجودة خلاص مين عارف يمكن ده يكون احسن للطرفين
وان يتفرقا يغني الله كلا من سعته وكان الله واسعا حكيما لو ما فيش فايدة وهيطلقوا ربنا يغنيهم ويعوض عليهم هم الاتنين ودي حكمة ربنا وكان الله واسعا حكيما حكمة ربنا وهو واسع عنده ما يغني الجميع
خلاص هديكم بقى واجب لبكرة في الاول قلنا عن يستفتونك وردت مرتين ويسألونك جت خمستاشر مرة في القرآن الكريم ايه الفرق بينهم؟ ليه هنا مش يسألونك؟ ليه يستفتونك تدبروها واكتبوا لي التدبرات بتاعتكم على الفيسبوك واليوتيوب فقط يا جماعة
وخلوا بالكم من الاراء اللي بتشوفوها على الانترنت اللي بدون دليل مش بالضرورة ان اي حد فسر كده او قال كده يبقى يبقى صحيح خلاص؟ ده واجب ايه؟ لبكرة. ونتوقف هنا الليلة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا وامواتنا
ومن الماء البارد على الظمأ. اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احيي قلوبنا قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل
حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلاء احزاننا وذهابهم همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون. فبحق كل حق حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياك
لهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
اللهم سدد رميهم وخيب رمي عدوهم وتقبل شهدائهم. وكن مع اخواننا في تركستان الشرقية وفي الشام وفي كشميرا وفي الهند انصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك. واكتب لنا يا رب
انا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها
اديها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا رب بمعرفتك وامتها يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه
السلام عليكم ورحمة الله. نراكم غدا بازن الله في نفس هذا الموعد ان كنا من اهل الدنيا